રિલૅક્સ ટાઇમમાં પહેરવાના આ લાઉન્જવેઅર્સ અને નાઇટવેઅર્સ સૉફ્ટ ફેબ્રિકમાંથી બનાવેલા અને મોસ્ટ કમ્ફર્ટેબલ પેટન્ર્સવાળા હોય છે. સૉફ્ટ કૉટન, લાયક્રા, વિસ્કોસ જેવાં મોસ્ટ કમ્ફર્ટેબલ ફૅબ્રિક્સ વાપરીને બનતું કલેક્શન દર વર્ષે બે વાર રીવૅમ્પ થાય. સમર અને વિન્ટર કલેક્શનનું ડિઝાઇનિંગ પણ ઇનહાઉસ જ થાય. હર્ષદભાઈનાં ફૅશન ડિઝાઇર વાઇફ દર્શના ઠક્કરના નેતૃત્વ હેઠળ ડિઝાઇનરોની ટીમ લેટેસ્ટ ટ્રેન્ડ અને સ્ટાઇલ અનુસાર નવાં કૉન્સેપ્ટ્સ અને ડિઝાઇન્સ તૈયાર કરે. એનાં સેમ્પલ્સ તૈયાર થાય એટલે દિનેશ સોઢાની લીડરશિપમાં તેમની માર્કેટિંગ-ટીમ ઑડર્સ બુક કરવામાં લાગી પડે. તોતિંગ ઑર્ડર્સનું ક્વૉલિટી પ્રોડક્શન હિતેશ પૂંજાણીના નેતૃત્વ હેઠળ શરૂ થાય. આશાપુરા ઇન્ટિમેટ ફૅશન લિમિટેડની ૫૧ ટકા હિસ્સો ધરાવતી સબસિડી કંપની મોમાય ઍપરલ્સ લિમિટેડ આ બ્રૅન્ડનું એક્સક્લુઝિવ પ્રોડક્શન સંભાળે છે. આ કંપનીના ફૅબ્રિક ડિવિઝનના ડિરેક્ટર દેવાંગ ભૂપેન્દ્ર જુઠાણીનું માર્ગદર્શન એમાં ઘણું મહત્વનું છે. વૅલેન્ટાઇન ગ્રુપ આટલું ડાયનૅમિક છે એનું રાઝ છે કે અહીં ઉલ્લેખાયેલી ટૉપ કૅડરની તમામ વ્યક્તિઓ લગભગ ૩૫ કે એથી ઓછી વયની છે. યંગ ટીમને હર્ષદભાઈના સસરા રસિકભાઈ લીલાધર ઠક્કરના અનુભવનું માર્ગદર્શન હંમેશાં મળતું રહ્યું છે.